proxectonos/corpus_dominio_legal_administrativo_tmp huggingface dataset:
EXTRACTO da Resolución do 19 de abril de 2018 pola que se aproban as bases que rexerán a convocatoria pública de catro bolsas de colaboración en proxectos de investigación que se están a desenvolver no Consello da Cultura Galega e se anuncia a súa convocatoria.
Consello da Cultura Galega — III. Outras disposicións — 02/05/2018

BDNS (Identif.): 396328.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Españois ou nacionais dun Estado membro da Unión Europea que estean en posesión ou en condicións de obter un título de licenciado o de grao en Comunicación, Humanidades e Ciencias Sociais, Documentación ou outras titulacións equivalentes, e que rematasen os seus estudos no curso académico 2010/11 ou posterior.
Segundo. Obxecto
Establecer as bases reguladoras e as condicións que deben reunir os solicitantes, coa finalidade de contribuír á especialización na súa formación académica, profesional e investigadora.
Terceiro. Bases reguladoras
Resolución do 19 de abril de 2018 pola que se aproban as bases que rexerán a convocatoria pública de catro bolsas de colaboración en proxectos de investigación que se están a desenvolver no Consello da Cultura Galega e se anuncia a súa convocatoria.
Cuarto. Contía
Para este gasto habilitarase o crédito adecuado e suficiente por un importe máximo total de vinte e oito mil euros (28.000 €), que se imputarán ás aplicacións orzamentarias 03.01.111D.480.0 e 03.01.111D.480.4, e que se destinarán ao pagamento das mensualidades dos/das bolseiros/as e das cotas da Seguridade Social, respectivamente. A contía mensual que percibirá cada bolseiro/a será de mil euros mensuais (1.000,00 euros).
Quinto. Prazo de presentación de solicitudes
O prazo de presentación de solicitudes será dun mes, que empezará a contar a partir do día seguinte ao da publicación desta resolución no Diario Oficial de Galicia.
Santiago de Compostela, 19 de abril de 2018
CORRECCIÓN DE ERROS. Orde do 18 de decembro de 2017 pola que se establecen as bases reguladoras das axudas á nova participación de agricultores en réximes de calidade, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2018.
Consellería do Medio Rural — III. Outras disposicións — 23/01/2018

Advertido erro na orde que se cita, publicada no
Diario Oficial de Galicia
número 6, do 9 de xaneiro de 2018, cómpre efectuar a seguinte corrección:
O anexo I (solicitude da axuda) publicado nas páxinas 1569, 1570 e 1571, debe aparecer como segue:
RESOLUCIÓN do 5 de xaneiro de 2018 pola que se dá publicidade dos convenios de colaboración subscritos por este organismo no terceiro cuadrimestre do ano 2017.
Escola Galega de Administración Pública — III. Outras disposicións — 29/01/2018

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Darlle publicidade á relación dos convenios subscritos pola Escola Galega de Administración Pública nos meses de setembro, outubro, novembro e decembro do ano 2017, que se incorpora como anexo a esta resolución.
Santiago de Compostela, 5 de xaneiro de 2018
EXTRACTO da Resolución do 26 de decembro de 2017 pola que se aproban as bases reguladoras das subvencións para proxectos de investimento en actividades non agrícolas, cofinanciadas co Fondo Europeo de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se anuncia a convocatoria para o período 2018-2019.
Axencia Galega de Desenvolvemento Rural — III. Outras disposicións — 29/01/2018

BDNS (Identif.): 381938.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.minhap.gob.es/bsnstrans/index):
Primeiro. Beneficiarias
a) Microempresas e pequenas empresas situadas en zonas rurais. Para estes efectos, a definición de pequena empresa é a que resulta do Regulamento (UE) núm. 651/2014, do 17 de xuño, pola que se declaran determinadas categorías de axudas compatibles co mercado interior, en aplicación dos artigos 107 e 108 do Tratado de funcionamento da Unión Europea (TFUE).
b) Persoas físicas que residan nunha zona rural.
c) Titulares ou membros dunha unidade familiar dunha explotación agraria que diversifiquen as súas actividades en ámbitos non agrícolas e que desenvolvan o seu proxecto na propia explotación.
Segundo. Obxecto
Apoio á ampliación e modernización de pequenas empresas mediante a adquisición de equipamentos produtivos destinados a actividades non agrícolas, e a execución de obras e/ou instalacións necesarias para o funcionamento da maquinaria adquirida.
Terceiro. Bases reguladoras
Resolución do 26 de decembro de 2017 pola que se aproban as bases reguladoras das subvencións para proxectos de investimento en actividades non agrícolas, cofinanciadas co Fondo Europeo de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se anuncia a convocatoria para o período 2018-2019.
Cuarto. Contía
A contía global da convocatoria é de 4.500.000 €, coa seguinte distribución plurianual: 2.000.000 € na anualidade 2018; 2.500.000 € na anualidade 2019.
Este crédito está cofinanciado nun 75 % polo Feader, no marco da medida 6.4 do PDR de Galicia 2014-2020.
Quinto. Prazo de presentación de solicitudes
O prazo para presentar as solicitudes será dun (1) mes, contado a partir do día seguinte ao da publicación da resolución da convocatoria no Diario Oficial de Galicia (DOG).
Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte.
Sexto. Outros datos
A concesión de axudas tramitarase en réxime de concorrencia competitiva.
Os proxectos subvencionados recibirán unha porcentaxe de axuda do 45 % dos gastos subvencionables.
As axudas concedidas están amparadas no Regulamento (UE) núm. 1407/2013 da Comisión, do 18 de decembro de 2013 (DO L352, do 24 de decembro), referente á aplicación dos artigos 107 e 108 do TFUE.
Santiago de Compostela, 26 de decembro de 2017
RESOLUCIÓN do 19 de xaneiro de 2018 pola que se dá publicidade dos convenios de colaboración subscritos pola Axencia Galega das Industrias Culturais (Agadic), da Consellería de Cultura, Educación e Ordenación Universitaria, no terceiro cuadrimestre do ano 2017.
Axencia Galega das Industrias Culturais — III. Outras disposicións — 29/01/2018

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia una relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos pola Axencia Galega das Industrias Culturais (Agadic) no terceiro cuadrimestre do ano 2017, que se incorpora como anexo a esta resolución.
Santiago de Compostela, 19 de xaneiro de 2018
RESOLUCIÓN do 12 de xaneiro de 2018 pola que se lle dá publicidade á resolución de concesión das axudas aos servizos de análise do potencial competitivo, profesionalización e desenvolvemento estratéxico (Programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 22/01/2018

Mediante Resolución do 27 de xuño de 2017 publicouse o acordo do Consello de Dirección que aprobou as bases reguladoras das axudas aos servizos de análise do potencial competitivo, profesionalización e desenvolvemento estratéxico (Programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020 (DOG núm. 129, do 7 de xullo) e procedeuse á súa convocatoria en réxime de concorrencia competitiva.
As ditas bases establecen no seu artigo 7.6 que, con carácter xeral, non se enviarán notificacións postais, substituíndose a notificación individual pola publicación no Diario Oficial de Galicia e na páxina web do Igape no enderezo www.tramita.igape.es.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión do 22 de decembro de 2017 da convocatoria 2017.3 das axudas do Igape aos servizos de análise do potencial competitivo, profesionalización e desenvolvemento estratéxico (Programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A Resolución do 22 de decembro de 2017 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no Diario Oficial de Galicia.
Santiago de Compostela, 12 de xaneiro de 2018
EXTRACTO da Orde do 20 de decembro de 2017 pola que se establecen as bases reguladoras para a concesión das bolsas de formación na Dirección Xeral de Comercio e Consumo e se procede á súa convocatoria para o ano 2018 (código de procedemento IN225A).
Consellería de Economía, Emprego e Industria — III. Outras disposicións — 22/01/2018

BDNS (Identif.): 381496.
De conformidade co previsto nos artigos 17.3 b) e 20.8 a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Persoas que teñan unha titulación universitaria de licenciada/o ou de grao, para que complementen os coñecementos teóricos adquiridos nos seus estudos cunha formación práctica que lles permita afrontar con maiores garantías o seu futuro profesional.
Segundo. Obxecto
Bolsas de formación que teñen como obxectivo unha formación práctica no campo da actividade comercial.
Terceiro. Bases reguladoras
Publícanse conxuntamente na convocatoria.
Cuarto. Importe
Destínase un total de 59.200,00 €, dos cales 57.200,00 € corresponden á aplicación orzamentaria 09.30.751A.480.0 e 2.000,00 € á aplicación orzamentaria 09.30.751A.484.0.
Quinto. Prazo de presentación de solicitudes
Un mes, que se contará a partir do día seguinte ao da publicación desta orde no Diario Oficial de Galicia.
Santiago de Compostela, 20 de decembro de 2017
ORDE do 21 de decembro de 2017 pola que se fai pública a resolución das axudas económicas para o alumnado que realiza formación práctica en centros de traballo, convocadas pola Orde do 3 de maio de 2017.
Consellería de Cultura, Educación e Ordenación Universitaria — III. Outras disposicións — 22/01/2018

Mediante a Orde do 3 de maio de 2017 (DOG do 18 de maio), regúlase o procedemento para a concesión das axudas económicas para o alumnado que realiza a formación práctica en centros de traballo durante o ano 2017.
O artigo 11 establece que a Consellería de Cultura, Educación e Ordenación Universitaria publicará o anuncio da exposición das listaxes definitivas das persoas beneficiarias, coa indicación da contía que lle corresponde a cada alumno/a, no Diario Oficial de Galicia.
En virtude do exposto anteriormente,
Primeiro. Anunciar a exposición ao público das listaxes definitivas dos beneficiarios das axudas concedidas correspondentes ao ano 2017, prazo outubro, e nas contías que se indican, que estarán expostas no taboleiro de anuncios da Consellería de Cultura, Educación e Ordenación Universitaria, na Consellería de Presidencia, Oficina de Atención ao Cidadán, e nas xefaturas territoriais da Consellería de Cultura, Educación e Ordenación Universitaria.
Segundo. Contra esta resolución, que pon fin á vía administrativa, os interesados poderán interpoñer recurso potestativo de reposición perante a Consellería de Cultura, Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de decembro de 2017
RESOLUCIÓN do 11 de xaneiro de 2018, da Secretaría Xeral para o Deporte, pola que se dá publicidade dos convenios de colaboración subscritos por esta secretaría no último cuadrimestre do ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/01/2018

O artigo 15.2 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro), establece que cada consellería ou entidade da Xunta de Galicia debe facer pública no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á seguinte relación de convenios que se incorpora como anexo a esta resolución:
– Convenios de colaboración subscritos pola Secretaría Xeral para o Deporte nos meses de setembro, outubro, novembro e decembro de 2017.
Santiago de Compostela, 11 de xaneiro de 2018
ORDE do 26 de decembro de 2017 pola que se fai pública a resolución das axudas para inicio de estudos universitarios no curso 2017/18 nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 23/01/2018

Mediante a Orde do 19 de setembro de 2017 (DOG do 5 de outubro) aprobáronse as bases e procedeuse á convocatoria de axudas, para inicio de estudos universitarios no curso 2017/18 nas universidades do Sistema universitario de Galicia.
De acordo co establecido no artigo 10 da orde de convocatoria, desde o día 23 de novembro ao 11 de decembro de 2017 expuxéronse as listaxes provisionais de solicitudes admitidas e excluídas por documentación, e as persoas interesadas puideron, durante ese mesmo prazo, formular reclamacións ou emendar erros e faltas de documentación ante a Secretaría Xeral de Universidades.
Transcorrido ese prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 13 das bases da convocatoria e atendendo ao informe-proposta elevado pola citada comisión avaliadora a través da Secretaría Xeral de Universidades, esta consellería
Artigo 1
Concederlles a axuda de matrícula aos/ás estudantes universitarios/as que se relacionan na listaxe de concedidas do anexo I desta orde e pola contía que en cada caso se sinala.
Artigo 2
O aboamento da axuda de matrícula farase nun pagamento único na conta bancaria indicada pola persoa interesada.
Artigo 3
Denegarlle a axuda ao alumnado que se relaciona no anexo II desta orde como solicitudes denegadas, pola causa que en cada caso se sinala.
Artigo 4
O incumprimento por parte da persoa beneficiaria de calquera das condicións establecidas nesta orde e demais normas aplicables poderá constituír causa determinante de revogación da axuda e do reintegro total ou parcial das cantidades percibidas xunto cos xuros de demora que lle poidan corresponder en cada caso, en aplicación do disposto nos artigos 33 e seguintes da Lei 9/2007, do 13 de xuño, de subvencións de Galicia.
Artigo 5
Contra esta resolución, que esgota a vía administrativa, as persoas afectadas poderán interpoñer recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de decembro de 2017
EXTRACTO da Orde do 19 de abril de 2018 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, e se convocan para o ano 2018 (código de procedemento TR358A).
Consellería de Economía, Emprego e Industria — III. Outras disposicións — 03/05/2018

BDNS (Identif.): 395629.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Serán beneficiarias aquelas entidades asociativas de persoas traballadoras autónomas de carácter intersectorial que estean inscritas no Rexistro de Asociacións Profesionais de Traballadores Autónomos de Galicia.
Segundo. Obxecto
Esta orde ten por obxecto sufragar os gastos de organización interna e funcionamento das entidades asociativas de traballadores autónomos.
Terceiro. Bases reguladoras
Orde do 19 de abril de 2018 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, e se convocan para o ano 2018.
Cuarto. Importe
200.000 euros.
Quinta. Prazo de presentación de solicitudes
O prazo xeral de presentación de solicitudes do programa regulado nesta orde será dun mes contado desde o día seguinte ao da publicación desta orde no Diario Oficial de Galicia.
Santiago de Compostela, 19 de abril de 2018
RESOLUCIÓN do 15 de xaneiro de 2018 pola que se dá publicidade do convenio de colaboración subscrito por este organismo no terceiro cuadrimestre do ano 2017.
Instituto Galego de Seguridade e Saúde Laboral — III. Outras disposicións — 24/01/2018

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
, unha relación dos convenios subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto Galego de Seguridade e Saúde Laboral nos meses de setembro, outubro, novembro e decembro do ano 2017, que se incorpora como anexo a esta resolución.
Santiago de Compostela, 15 de xaneiro de 2018
RESOLUCIÓN do 9 de xaneiro de 2018 pola que se lles dá publicidade aos convenios de colaboración subscritos por esta axencia no terceiro cuadrimestre do ano 2017.
Axencia Galega de Innovación — III. Outras disposicións — 24/01/2018

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de setembro, outubro, novembro e decembro do ano 2017, que se incorpora como anexo a esta resolución.
Santiago de Compostela, 9 de xaneiro de 2018
RESOLUCIÓN do 15 de xaneiro de 2018, da Secretaría Xeral de Universidades, pola que se ordena a publicación do Acordo do Consello da Xunta de Galicia, do 28 de decembro de 2017, polo que se modifica o Plan galego de financiamento universitario 2016-2020.
Consellería de Cultura, Educación e Ordenación Universitaria — III. Outras disposicións — 24/01/2018

En cumprimento do disposto no artigo 115 da Lei 6/2013, do 13 de xuño, do Sistema universitario de Galicia, o Consello da Xunta de Galicia, na súa reunión do 28 de decembro de 2017, adoptou o Acordo polo que se modifica o Plan galego de financiamento universitario 2016-2020.
Para xeral coñecemento, procédese á publicación do referido acordo, que figura como anexo a esta resolución.
O texto do dito plan estará a dispor do público no seguinte enlace http://www.edu.xunta.es
Santiago de Compostela, 15 de xaneiro de 2018
RESOLUCIÓN do 11 de xaneiro de 2018 pola que se publican os convenios de colaboración que asinou esta axencia no terceiro cuadrimestre de 2017.
Axencia Galega de Desenvolvemento Rural — III. Outras disposicións — 24/01/2018

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no terceiro cuadrimestre de 2017, que figuran no anexo.
Santiago de Compostela, 11 de xaneiro de 2018
EXTRACTO da Orde do 26 de decembro de 2017 pola que se establecen as bases reguladoras aplicables á concesión das subvencións do Programa de infravivenda do Plan RehaVIta: Plan galego de rehabilitación, alugamento e mellora de acceso á vivenda 2015-2020, e se procede á súa convocatoria para o ano 2018.
Consellería de Infraestruturas e Vivenda — III. Outras disposicións — 24/01/2018

BDNS (Identif.): 382223.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Concellos beneficiarios
Poderán ser beneficiarios destas axudas os concellos de Galicia de menos de 10.000 habitantes.
Segundo. Finalidade
Estas subvencións están dirixidas a prestar apoio aos concellos de Galicia de menos de 10.000 habitantes para que poidan axudar con carácter urxente as unidades de convivencia que residan, en condicións de propietarias, nunha edificación ou nunha vivenda que se encontre en mal estado de conservación e non dispoñan de recursos para acometer obras que permitan ter as mínimas condicións de habitabilidade.
Así mesmo, estas subvencións terán por obxecto permitir aos concellos de Galicia de menos de 10.000 habitantes rehabilitar edificacións ou vivendas do seu patrimonio municipal para destinalos a solucionar os problemas de residencia de unidades de convivencia que cumpran os requisitos fixados nesta orde.
Terceiro. Bases reguladoras
As bases reguladoras son as contidas nesta orde.
Cuarto. Importe
1. As subvencións previstas nesta convocatoria faranse efectivas con cargo á aplicación orzamentaria 08.80.451A.760.0, por importe de 300.000 euros, e con cargo á anualidade 2018 dos orzamentos xerais da Comunidade Autónoma de Galicia.
2. A contía establecida poderá ser obxecto de ampliación mediante resolución da Dirección Xeral do Instituto Galego da Vivenda e Solo (IGVS), que terá efecto logo da súa publicación no Diario Oficial de Galicia, de conformidade co establecido no artigo 30 do Regulamento da Lei 9/2007, do 13 de xuño.
3. As axudas aos concellos para as actuacións sinaladas poderán acadar ata o 95 % do orzamento protexido das obras, sen que en ningún caso poidan superar a cantidade de 15.000 euros por vivenda rehabilitada.
Quinto. Prazo de presentación de solicitudes
O prazo de presentación de solicitudes comezará o día seguinte ao da publicación desta orde no Diario Oficial de Galicia e rematará o 1 de xuño de 2018 e, en todo caso, no momento do esgotamento do crédito orzamentario, que será publicado no Diario Oficial de Galicia mediante resolución da persoa titular da Dirección Xeral do IGVS.
Santiago de Compostela, 26 de decembro de 2017
RESOLUCIÓN do 22 de maio de 2018 pola que se dá publicidade á resolución de concesión das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 30/05/2018

Mediante Resolución do 29 de decembro de 2017 publicouse o acordo do Consello de Dirección do Instituto Galego de Promoción Económica (Igape), que aprobou as bases reguladoras das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020 (DOG núm. 20, do 29 de xaneiro de 2018) e procedeuse á súa convocatoria en réxime de concorrencia competitiva.
As ditas bases establecen no seu artigo 7.5 que, con carácter xeral, non se enviarán notificacións postais, e a notificación individual substituirase pola publicación no
Diario Oficial de Galicia
e na páxina web do Igape no enderezo www.tramita.igape.es
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión do 15 de maio de 2018 da convocatoria 2018.1 das axudas do Igape aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A Resolución do 15 de maio de 2018 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderase interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 22 de maio de 2018
RESOLUCIÓN do 14 de maio de 2018 pola que se lles dá publicidade aos convenios de colaboración subscritos no primeiro cuadrimestre do ano 2018.
Consello da Cultura Galega — III. Outras disposicións — 30/05/2018

Para os efectos previstos no artigo 11 da Lei 4/2006, do 30 de xuño, de transparencia e boas práticas na Administración pública galega, acórdase darlles publicidade aos convenios de colaboración subscritos polo Consello da Cultura Galega no primeiro cuadrimestre do ano 2018, os cales se relacionan no anexo a esta resolución.
Santiago de Compostela, 14 de maio de 2018
DECRETO 53/2018, do 9 de maio, polo que se aproba o cambio de titularidade do antigo trazado da estrada provincial LU-P-2801 entre os puntos quilometricos 7+020 e 7+448, a prol do Concello de Riotorto.
Consellería de Infraestruturas e Vivenda — III. Outras disposicións — 30/05/2018

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Riotorto solicita á Deputación Provincial de Lugo o cambio de titularidade dun tramo antigo da estrada LU-P-2801 que pasa polo medio das casas do pobo de Augaxosa entre os p.q. 7+020 e 7+448 de San Tomé, por Santadrao e Augaxosa, ao Mazo. O Concello xustifica a dita solicitude na necesidade de levar a cabo un proxecto de aglomerado no lugar de Augaxosa polo medio do pobo o que afecta a unha parte da antiga estrada provincial LU-P-2801.
A Deputación de Lugo, en sesión ordinaria celebrada o día 26 de xullo de 2017, aceptou a proposta de cambio de titularidade a prol do Concello de Riotorto, do antigo tramo da estrada provincial LU-P-2801, por Santadrao e Augaxosa, ao Mazo.
De conformidade co anteriormente exposto, por proposta da conselleira de Infraestruturas e Vivenda, logo de deliberación do Consello da Xunta de Galicia, na súa reunión do día nove de maio de dous mil dezaoito
Artigo 1
Apróbase o cambio de titularidade a prol do Concello de Riotorto do tramo da estrada provincial LU-P-2801, de San Tomé, por Santadrao e Augaxosa, ao Mazo, entre os p.q. 7+020 e 7+448.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Riotorto deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Corresponderanlle ao Concello de Riotorto, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
O presente decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, nove de maio de dous mil dezaoito
CORRECCIÓN DE ERROS. Orde do 4 de abril de 2018 pola que se establecen as bases reguladoras das axudas aos plans de reestruturación e reconversión da viña en Galicia, e se convocan para o ano 2018.
Consellería do Medio Rural — III. Outras disposicións — 08/05/2018

Advertidos erros na Orde do 4 de abril de 2018, publicada no Diario Oficial de Galicia número 73, do 16 de abril de 2018, cómpre facer as oportunas correccións:
Na páxina 20547, no artigo 3.2.b), onde di: «b) Aquelas persoas viticultoras que solicitasen axuda, no marco do PASVE 2019-2023, para realizar unha operación de reestruturación e reconversión da viña e logo de aprobada, cando houbese que aplicar a ponderación dos criterios de prioridade, renuncien á súa execución ou non a fagan no exercicio indicado na solicitude aprobada, salvo causas de forza maior...», debe dicir: «b) Aquelas persoas viticultoras que solicitasen axuda, no marco do PASVE 2019-2023, para realizar unha operación de reestruturación e reconversión da viña e, logo de aprobada, renuncien á súa execución ou non a fagan no exercicio indicado na solicitude aprobada, salvo causas de forza maior...».
Na páxina 20547, débese eliminar o punto 2 do artigo 4, «2. Ter 18 anos e non superar os 65 anos, na data de finalización do prazo de presentación de solicitudes».
Na páxina 20555, no terceiro parágrafo, onde di: «2. Malia o disposto no número anterior, calquera modificación dos investimentos aprobados que supoña un cambio de obxectivos ou conceptos,...», debe dicir: «2. Malia o disposto no número anterior, calquera modificación dos investimentos aprobados que supoña un cambio de accións ou conceptos,...».
ORDE do 17 de abril de 2018 pola que se autoriza o cambio de denominación da Escola Oficial de Idiomas de Viveiro.
Consellería de Cultura, Educación e Ordenación Universitaria — III. Outras disposicións — 08/05/2018

De conformidade co previsto nos artigos 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Santiago de Compostela, 17 de abril de 2018
ORDE do 17 de abril de 2018 pola que se autoriza o cambio de denominación específica do CEIP Antonio Pedrosa Latas, do concello de Viveiro.
Consellería de Cultura, Educación e Ordenación Universitaria — III. Outras disposicións — 08/05/2018

De conformidade co previsto no artigo 8 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Santiago de Compostela, 17 de abril de 2018
ORDE do 17 de abril de 2018 pola que se modifica a autorización do centro privado Castelao, do concello da Coruña.
Consellería de Cultura, Educación e Ordenación Universitaria — III. Outras disposicións — 08/05/2018

A titularidade do centro privado Castelao, do concello da Coruña, solicita a supresión do ciclo formativo de grao superior (CS) Xestión de Vendas e Espazos Comerciais, e autorización para impartir o CS Desenvolvemento de Aplicacións Multiplataforma.
Conforme a Orde do 13 de novembro de 2017 (DOG do 23 de novembro) o centro conta con autorización para impartir o CS Administración e Finanzas, o CS Educación Infantil, o CS Integración Social e o CS Xestión de Vendas e Espazos Comerciais.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar a implantación do CS Desenvolvemento de Aplicacións Multiplataforma e a supresión do CS Xestión de Vendas e Espazos Comerciais, no centro privado que se sinala a seguir:
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de abril de 2018
CORRECCIÓN DE ERROS. Orde do 16 de marzo de 2018 pola que se establecen as bases reguladoras e se procede á convocatoria pública de subvencións para a programación de accións formativas dirixidas ás persoas traballadoras desempregadas na Comunidade Autónoma de Galicia correspondente aos exercicios de 2018 e 2019 (código de procedemento TR301K).
Consellería de Economía, Emprego e Industria — III. Outras disposicións — 08/05/2018

Advertidos erros no texto da dita orde, publicada no Diario Oficial de Galicia número 61, do 27 de marzo de 2018, cómpre efectuar a seguinte corrección:
Substituír no artigo 2 o texto:
«As accións que poden ser obxecto de financiamento son aquelas referidas á formación para a obtención de competencias clave, de certificados de profesionalidade e idiomas previstas no anexo I, así como os módulos transversais e complementarios que se impartan asociados aos anteriores».
Polo seguinte:
«As accións que poden ser obxecto de financiamento son aquelas que se determinen no anexo I de cada convocatoria, así como os módulos transversais e complementarios que se impartan asociados ás anteriores».
Substituír no artigo 4 o texto:
«Para cada número de censo poderanse solicitar, como máximo, dúas edicións dunha mesma especialidade, agás naqueles casos en que se trate de accións formativas incluídas no anexo II (competencias clave, docencia para a formación profesional para o emprego, metal, naval e automoción) caso en que poderán solicitarse ata seis edicións.
De se tratar de especialidades formativas recollidas nos anexos III, Industria 4.0, e IV, Especialidades formativas máis demandadas, poderán solicitarse ata catro edicións».
Polo seguinte:
«Para cada número de censo poderanse solicitar, como máximo, dúas edicións dunha mesma especialidade, agás naqueles supostos en que se trate de accións formativas incluídas no anexo II, caso en que poderán solicitarse ata seis edicións.
De se tratar de especialidades formativas recollidas nos anexos III e IV, poderán solicitarse ata catro edicións».
Substituír no artigo 27 o texto:
«2. As accións formativas estarán constituídas polas especialidades formativas (certificados de profesionalidade, competencias clave, idiomas) e polo/os módulo/os transversais e complementarios a que se refire esta orde».
Polo seguinte:
«2. As accións formativas estarán constituídas polas especialidades e polo/s módulo/s transversais e complementarios a que se refire esta orde».
ORDE do 13 de abril de 2018 pola que se modifica a autorización do centro privado Paso a Paso Formación, de Lugo.
Consellería de Cultura, Educación e Ordenación Universitaria — III. Outras disposicións — 08/05/2018

O representante da titularidade do centro privado (CPR) Paso a Paso Formación, de Lugo, solicita a supresión do ciclo formativo de grao superior (CS) Educación Infantil autorizado en quenda de tarde-noite, e a autorización para impartir o CS Integración Social.
O centro está autorizado para impartir o CS Educación Infantil en quendas de mañá e de tarde-noite en virtude da Orde do 6 de xullo de 2012 (DOG do 26 de xullo).
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Suprimir o ciclo formativo de grao superior (CS) Educación Infantil en quenda de tarde-noite, e autorizar o CS Integración Social, no centro docente privado cuxos datos se detallan a seguir:
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Lugo, logo do informe do Servizo Territorial de Inspección Educativa, aprobará expresamente a relación do profesorado que impartirá docencia no devandito centro, así como o equipamento.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando deba modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 13 de abril de 2018
RESOLUCIÓN do 25 de abril de 2018 pola que se procede á publicación dos requirimentos de emenda das axudas á dixitalización Industria 4.0, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 07/05/2018

Mediante a Resolución do 21 de decembro de 2017 (DOG núm. 245, do 28 de decembro), publicáronse as bases reguladoras das axudas á dixitalización Industria 4.0, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 e procedeuse á súa convocatoria, en réxime de concorrencia competitiva, para o ano 2018, por trámite anticipado de gasto.
O órgano instrutor do procedemento administrativo previsto no artigo 12 das ditas bases reguladoras está analizando as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que carecen dalgún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 12.2 das bases reguladoras dispón que, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, este requirimento de emenda se realizará preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
Os requirimentos obxecto desta resolución non se publican na súa integridade en virtude da cautela prevista no artigo 46 da Lei 39/2015.
En virtude do anterior,
Primeiro. Dar publicidade á relación de solicitantes cuxos expedientes deben ser obxecto de emenda segundo se recolle no anexo a esta resolución.
Segundo. Habilitar un prazo de dez (10) días naturais para que os requiridos accedan á oficina virtual do Igape desde a páxina web do Instituto Galego de Promoción Económica (Igape), no enderezo www.tramita.igape.es, utilizando o seu NIF e o código IDE do expediente, para acceder ao requirimento individualizado de emenda. Entenderase rexeitado cando transcorresen dez días naturais desde a posta á disposición do requirimento sen que se acceda ao seu contido.
Terceiro. Establécese un prazo de dez días hábiles para achegar a documentación sinalada, contados a partir do día hábil seguinte ao do acceso ao requirimento individualizado, ou a partir do día en que se puxo á súa disposición no caso de non acceder ao seu contido.
Cuarto. De acordo co disposto no artigo 12.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, terase por desistido na súa petición o solicitante e arquivarase o expediente, tras a correspondente resolución que será ditada nos termos previstos no artigo 21 da dita Lei 39/2015.
Santiago de Compostela, 25 de abril de 2018
RESOLUCIÓN do 4 de maio de 2018 pola que se aproban e se fan públicas as relacións provisionais de persoas admitidas e excluídas ao proceso selectivo unitario para a cobertura de 109 postos de auxiliar de policía local.
Academia Galega de Seguridade Pública — III. Outras disposicións — 07/05/2018

De conformidade co establecido na base 4 da Orde do 22 de marzo de 2018 (DOG núm. 65, do 4 de abril) pola que convoca proceso selectivo unitario e se aproban as bases reguladoras para postos de auxiliares de policía local, esta dirección xeral
Primeiro. Aprobar a listaxe provisional de persoas admitidas e excluídas ao proceso selectivo unitario para a cobertura de 109 postos de auxiliares de policía local convocados pola Orde do 22 de marzo de 2018 (DOG núm. 65, do 4 de abril).
Segundo. A listaxe provisional de aspirantes admitidos/as poderá consultarse a través da páxina web oficial da Academia Galega de Seguridade Pública, http://agasp.xunta.gal.
Terceiro. A listaxe provisional de aspirantes excluídos/as, con indicación da causa determinante da súa exclusión, figura como anexo a esta resolución.
Cuarto. Procedemento de urxencia: a través da Resolución do 23 de abril de 2018 desta dirección xeral, por razóns de interese público, declarouse o procedemento de urxencia, conforme establece o artigo 33 da Lei 39/2015, do procedemento administrativo común das administracións públicas. Esta resolución foi publicada na páxina web da Agasp.
De acordo con ela, os prazos de emenda de solicitudes, alegacións ás probas realizadas e o prazo de presentación da documentación correspondente para a contratación polo concello seleccionado, serán de cinco días hábiles.
Quinto. Os/as aspirantes excluídos/as disporán dun prazo de cinco días hábiles, contados a partir do día seguinte ao da publicación desta resolución no DOG para emendar, se é posible, o defecto que motivou a súa exclusión.
Sexto. Os/as aspirantes que dentro do prazo sinalado non emenden os defectos que motivaron a súa exclusión, serán excluídos/as definitivamente.
Sétimo. Así mesmo, os/as aspirantes que non figuren na relación de admitidos/as nin na de excluídos/as disporán do mesmo prazo para formular alegacións.
Octavo. As datas e lugares de realización das probas figuran publicados na páxina web da Agasp e no seu taboleiro de anuncios.
A Estrada, 4 de maio de 2018
RESOLUCIÓN do 24 de abril de 2018, da Secretaría Xeral de Cultura, pola que se fan públicos os códigos de identificación do censo de asociacións e entidades culturais de Galicia, correspondentes ao ano 2017.
Consellería de Cultura, Educación e Ordenación Universitaria — III. Outras disposicións — 07/05/2018

Para dar cumprimento ao estipulado no artigo 5 do Decreto 44/2001, do 1 de febreiro, polo que se establece a refundición da normativa en materia do censo de asociacións e entidades culturais, a Secretaría Xeral de Cultura, unha vez aplicadas as claves de clasificación correspondentes, segundo dispón o artigo 4 do devandito decreto, e unha vez finalizado o proceso de clasificación.
Asignar con carácter provisional o código de identificación do censo ás asociacións e entidades culturais que se relacionan no anexo da presente resolución.
Santiago de Compostela, 24 de abril de 2018
A Coruña
Pontevedra